**O T S U S**

Märjamaa 7. veebruar 2025 nr 9-3.11/4/2025

**Luba sissesõiduks massipiirangu alale (Vaimõisa-Kükita tee)**

Aluseks võttes liiklusseaduse § 12 lg 1 ja lg 5, majandus- ja taristuministri 05.01.2015 määruse nr 1 „Liikluspiirangute avalikustamise ja liikluskeelu alasse loa taotlemise ja loa väljastamise kord“ § 6 lg-d 1-3 ning Märjamaa Vallavalitsuse 30.10.2019 korralduse nr 2-1.1/581 „Liikluskeelu alaste lubade menetlejate määramine“ p 1, Märjamaa Vallavalitsuse arendusosakond

**OTSUSTAB:**

1. Anda **Riigimetsa Majandamise Keskusele (RMK)** (Registrikood 70004459 Aadress: Mõisa/3, Sagadi küla, Haljala vald Lääne-Viru maakond 45403, kontakt Sven Soomets, 5052 296, sven.soomets@rmk.ee) liikluskeelu alale alljärgnevalt:
   1. Liikluskeelu ala, kuhu lubatakse siseneda: **Vaimõisa-Kükita tee (5040005).**
   2. Liikluskeelu alasse sisenemise põhjus: metsamaterjali vedu ca 800 tm kinnisasjalt Vardi metskond 33 (KÜ 50401:005:0016).
   3. Liikluskeelu alasse sisenemise kestus: **10.02.2025 – 01.05.2025.a.**
2. Kohustada loa saajat:
   1. Kasutama teed vastavalt loale, vältima kahju tekitamist teele, pinnasele ja muudele rajatistele ning objektidele, mistahes kahjustuste tekitamisel kõrvaldama kõik tekitatud kahjustused.
   2. Teostama metsamaterjali vedu **ainult kuiva või külmunud teekattega.**
   3. Teavitama veotööde lõppemisest viivituseta, kuid mitte hiljem kui kolme päeva jooksul vallavalitsuse esindajat (Annika Plamus, tel 5306 3415, [annika.plamus@marjamaa.ee](mailto:annika.plamus@marjamaa.ee)).
   4. Parandama omal kulul tee kasutamisel, veose laadimisel ja vedamisel kahjustatud teed, truubid, sillad ja teised rajatised loa väljastaja poolt koostatud nõude alusel, kui nende kahjustamine toimus loa saaja süül.
   5. Puhastama tee prahist, mis on tekkinud tee kasutamisel, veose laadimisel ja vedamisel, vajadusel paigutama teele vastavalt liikluskorralduse skeemile laadimise ajaks liiklusmärgid ja peale laadimise lõppu teisaldama liiklusmärgid.
   6. Peatama tee kasutamise, kui looduslikud tingimused (teede lagunemine) ei võimalda vedamist ning peatama veod võimalike kaasnevate kahjude ära hoidmiseks (teede lagunemise või silla ning truubi kahjustamise vältimiseks).
   7. Peatama tee kasutamise loa väljastajalt sellekohase teate saamisel.
3. Otsus jõustub teatavakstegemisest.
4. Otsust on võimalik vaidlustada 30 päeva jooksul otsuse teatavakstegemisest, esitades vaide Märjamaa Vallavalitsusele haldusmenetluse seaduses või kaebuse Tallinna Halduskohtusse halduskohtumenetluse seadustikus sätestatud korras.

(allkirjastatud digitaalselt)

Villu Karu

abivallavanem